Diari Oficial de la Generalitat Valenciana


Sumari del DOGV 9325, del 26-04-2022 (2022/3427)

RESOLUCIÓ d'11d'abril de 2022, del conseller d'Hisenda i Model Econòmic per la qual es proveeixen, pel sistema de lliure designació, els llocs de treball anunciats en la convocatòria 19/2022, de 10 de febrer, de 2022, (DOGV 9278, 15.02.2022).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9325

Data del DOGV
:   26-04-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/3427


Data del document
:   11-04-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ d'11d'abril de 2022, del conseller d'Hisenda i Model Econòmic per la qual es proveeixen, pel sistema de lliure designació, els llocs de treball anunciats en la convocatòria 19/2022, de 10 de febrer, de 2022, (DOGV 9278, 15.02.2022). [2022/3427]  
Vistos els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades per a la provisió dels llocs de treball 37526 subdirector/a general de Modernització, 37490 subdirector/a general de Telecomunicacions, 37314 subdirector/a general d'Informàtica per a Educació i Innovació i 37044 subdirector/a general de Ciberseguretat, corresponents a la convocatòria 19/2022, de 10 de febrer, de 2022, (DOGV 9278, 15.02.2022), pel procediment de lliure designació, així com els informes de la Direcció General de Tecnologies de la Informació i les Comunicacions.  
De conformitat amb el que es disposa en l'article 115 de la Llei 4/2021, de 16 d'abril, de funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribueix l'art. 115,1 de la Llei 4/2021, de 16 d'abril, de funció pública valenciana, resolc:  
  
Nomenar Francisco Javier Balfagón Anadón, amb NRP \*\*\*1026\*\*\*, funcionari de carrera del grup A1, per al lloc 37155 subdirector general de Modernització, grup A1, complement de destí nivell 30 i complement específic E050.  
  
Nomenar Marta Monleón Alegre, amb NRP \*\*\*4949\*\*\*, funcionària de carrera del grup A1, per al lloc 37483 subdirectora general de Telecomunicacions, grup A1, complement de destí nivell 30 i complement específic E050.  
  
Nomenar Rafael Gimeno Hernández, amb NRP \*\*\*9586\*\*\*, funcionari de carrera del grup A1, per al lloc 37851 subdirector general d'Informàtica per a Educació i Innovació, grup A1, complement de destí nivell 30 i complement específic E050.  
  
Nomenar Carmen Serrano Durba, amb NRP \*\*\*4367\*\*\*, funcionària de carrera del grup A1, per al lloc 37929, subdirector/a general de Ciberseguretat, grup A1, complement de destí nivell 30 i complement específic E050.  
  
El motiu per a considerar més idònies per a l'exercici del lloc les persones nomenades és, tenint en compte les funcions i competències dels llocs convocats, la seua experiència demostrada en el lideratge d'equips de treball, la capacitat de dur a terme reptes i projectes plantejats, crear relacions internes i externes en el corresponent departament, així com la resta de les funcions pròpies del lloc convocat.  
  
El cessament en els actuals llocs de treball es produirà d'ofici el dia en què es publique la present resolució. La presa de possessió en els nous destins es produirà l'endemà del cessament.  
De conformitat amb el que es disposa en l'article 34 de la Llei 4/2021, de 16 d'abril, reguladora de la funció pública valenciana, el personal funcionari que passe a ocupar llocs de treball mitjançant convocatòries de provisió de llocs i procedisca d'una administració pública o universitat pública diferent no s'integrarà en els cossos, escales o agrupació professional funcionarial propis d'aquella a la qual accedisca.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació o bé un recurs contenciós administratiu davant el Jutjat Contenciós Administratiu de València, o davant el jutjat contenciós administratiu de la circumscripció on tinga el demandant el domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València 11 d'abril de 2022.- El conseller d'Hisenda i Model Econòmic: Vicent Soler i Marco.